Document ID: 32008R0399

UREDBA KOMISIJE (ES) št. 399/2008
z dne 5. maja 2008
o spremembi Priloge VIII k Uredbi (ES) št. 1774/2002 Evropskega parlamenta in Sveta glede zahtev za nekatere vrste predelane hrane za hišne živali
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 1774/2002 Evropskega parlamenta in Sveta z dne 3. oktobra 2002 o določitvi zdravstvenih pravil za živalske stranske proizvode, ki niso namenjeni prehrani ljudi (1), in zlasti člena 20(1)(a) in člena 32(1) Uredbe,
ob upoštevanju naslednjega:
(1)
Uredba (ES) št. 1774/2002 določa zahteve za zdravstveno varstvo živali in javno zdravje za dajanje na trg nekaterih živalskih stranskih proizvodov in proizvodov, pridobljenih iz njih, ki niso namenjeni prehrani ljudi.
(2)
Priloga VIII k Uredbi (ES) št. 1774/2002 določa zahteve za dajanje na trg in uvoz v Skupnost hrane za hišne živali, pasjih žvečilk in tehničnih proizvodov. Poglavje II B(3) te priloge določa, da je treba predelano hrano za hišne živali, razen konzervirane hrane za hišne živali, med predelavo obdelati po postopku toplotne obdelave.
(3)
Zahteve za uvoz v Skupnost predelane hrane za hišne živali, razen konzervirane hrane za hišne živali, so bile spremenjene z Uredbo Komisije (ES) št. 829/2007 (2); vzorčno zdravstveno spričevalo za predelano hrano za hišne živali, razen konzervirane hrane za hišne živali, ki mora spremljati uvoženo pošiljko, je bilo spremenjeno. V skladu z novim zdravstvenim spričevalom iz poglavja 3(B) Priloge X k Uredbi (ES) št. 1774/2002 predelana hrana za hišne živali ne sme biti obdelana po postopku toplotne obdelave, če so bile uporabljene sestavine živalskega izvora že obdelane v skladu s standardi predelave za dajanje na trg v Skupnosti. Ti standardi zagotavljajo ustrezno zaščito pred tveganji za zdravstveno varstvo živali in javno zdravje.
(4)
Člen 28 Uredbe (ES) št. 1774/2002 določa, da določbe te uredbe, ki veljajo za uvoz nekaterih proizvodov, vključno s predelano hrano za hišne živali, ne smejo biti bolj ali manj ugodne od tistih za proizvodnjo in trženje teh proizvodov v Skupnosti. Zato morajo te določbe za uvoz predelane hrane za hišne živali v Skupnost veljati tudi za proizvodnjo te predelane hrane za živali v Skupnosti.
(5)
Prilogo VIII k Uredbi (ES) št. 1774/2002 je zato treba ustrezno spremeniti.
(6)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Priloga VIII k Uredbi (ES) št. 1774/2002 se spremeni v skladu s Prilogo k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 5. maja 2008

Labels: 0
1
17
6